Notum sit omnibus quod quidam miles de Sinemuro nomine Jaquilinus vendidit ecclesiae Marciniacensi per manum Archimbaldi prioris quatuor cavanarias apud Briennonum pro quadringintis solidis Borbonensis monetae et duas vercarias pro quinquaginta solidos et alteram pro viginti quam nobis liberam fecit de taschia et fidejussorem dedit Gaufredum Jocularem tali pacto quod, si ipse voluerit, habeat licentiam redimendi de proprio censu in vita sua; si vero ante redemptionem morte praeventus fuerit, donavit haec omnia supradicta pro anima sua et parentum suorum Domino Deo et beatae Mariae ecclesiae Marciniacensi, coram testibus Guillelmo Folcaldo, Duranno Morino, Ildino praeposito, Guillelmo portario, Stephano de Cruce capellano, Petro de Sevinga. Ipse Jaquilinus laudavit quinque solidos, in praesentia domni Gaufredi de Sinemuro, Hugonis de Tori, Ildini et Alardi fratris ejus de Cavaniaco, quos habebat Durannus de Roca de eo in praedicta terra de fedio, et indo accepit a priore Archimbaldo quadraginta solidos.